અા અંગેની વિગત એવી છે કે ગોધરા રોડ પર કાકરપુર નજીક ઝાડેશ્વર ચોકડી પાસેથી પુરઝડપે પસાર થઈ રહેલી ટ્રકે લીલાબહેન અને તેના પુત્ર અજયને અડફેટે લેતાં ગંભીર ઈજા થવાથી અજયનું મોત થયું હતું જ્યારે લીલાબહેનને ગંભીર ઈજાઓ પહોંચી હતી. અકસ્માત સર્જી ટ્રકચાલક નાસી છૂટ્યો હતો. ઘટનાના પગલે એકત્ર થયેલા લોકોના ટોળાએ ટ્રકને અાગ ચાંપી સળગાવી નાખતાં મામલો ગંભીર બન્યો હતો. પોલીસે તાત્કા‌િલક પહોંચી જઈ ટોળાને વિખેરી નાખી અાગળની કાર્યવાહી હાથ ધરી છે.